evagrius-scholasticus.historia-ecclesiastica 5.10
Ὡς δ’ οὖν τῆς πείρας ταύτης διήμαρτεν Ἀδαρμαάνης , ἐμπρήσας τὴν πάλαι μὲν Ἡράκλειαν , ὕστερον δὲ Γαγγαλικὴν ὀνομασθεῖσαν , Ἀπάμειαν κατείληφεν , πρὸς Σελεύκου τοῦ Νικάνορος συνοικισθεῖσαν , πάλαι μὲν εὐδαίμονα καὶ πολυάνθρωπον , τῷ χρόνῳ δὲ τὰ πολλὰ διαρρυεῖσαν . Ὃς ἐπί τισι συμβάσεσι τὴν πόλιν παρειληφώς , ἐπεὶ μηδὲ ἀντιστῆναι οἶοί τε καθειστήκεισαν τοῦ τείχους ὑπὸ γήρως ἐπὶ γῆς κειμένου , πᾶσαν ἐμπρήσας καὶ πάντα ληϊσάμενος παρὰ τὰ συγκείμενα , ἀπιὼν ᾤχετο ἐξανδραποδίσας τὴν πόλιν καὶ τὰ προστυχόντα χωρία . Μεθ’ ὧν καὶ τὸν ἱερέα τῆς πόλεως καὶ τὸν τὴν ἀρχὴν ἐπιτροπεύοντα ζωγρίας ἀπήγαγεν . Τὰ πάντα δεινὰ καὶ κατὰ τὴν ἀποπόρευσιν εἰργάσατο , οὐδενὸς ἀνείργοντος ἣ ὅλως ἀντιπίπτοντος , πλὴν ἐλαχίστου κομιδῇ στρατοῦ πρὸς Ἰουστίνου πεμφθέντος ὑπὸ Μάγνῳ ταττομένου , πρώην μὲν ἀργύρου τραπέζης προϊσταμένῳ κατὰ τὴν βασιλέως , ὕστερον δὲ καὶ μίαν τῶν βασιλικῶν οἰκιῶν ἐμπιστευθέντι πρὸς Ἰουστίνου · οἳ καὶ προτροπάδην ἔφυγον , μικροῦ δορυάλωτοι ληφθέντες . Ἀδαρμαάνης μὲν οὖν ταῦτα κατειργασμένος τὸν Χοσρόην κατειλήφει , οὔπω τὴν πόλιν ἐκπολιορκήσαντα . Ὃς προστεθεὶς αὐτοῖς μεγάλην ῥοπὴν δέδωκε , τούς τε οἰκείους ἀναθαρσήσας τό τε ἀντίξοον καταπλήξας . Εὕρηκε δὲ τήν τε πόλιν ἀποτειχισθεῖσαν καὶ χοῦν ἀγχοῦ τοῦ τείχους συμφορηθέντα πολὺν καὶ τὰς ἑλεπόλεις μηχανὰς ἑστώσας , καὶ μάλιστα τοὺς καταπέλτας ἐξ ὑπερδεξίων ῥιπτοῦντας , οὓς λιθοβόλους ἡ συνήθεια καλεῖ . Οἷς καὶ τὴν πόλιν κατὰ κράτος εἷλεν ὁ Χοσρόης κατὰ τὴν ὥραν τοῦ χειμῶνος , Ἰωάννου τοῦ Τιμοστράτου παιδὸς αὐτῆς ἄρχοντος , ἥκιστα πεφροντικότος ἢ καὶ καταπροδόντος . Λέγεται γὰρ ἐπ’ ἀμφότερα . Προσήδρευσε δὲ τῇ πόλει ὁ Χοσρόης πέμπτον καὶ πρός γε μῆνα , μηδενὸς ἀμύνοντος . Ἅπαντας τοίνυν ἐξαγαγών , πλῆθος ἀστάθμητον , καὶ τοὺς μὲν αὐτοῦ δειλαίως κατασφάξας , τοὺς δὲ πλείστους καὶ ζωγρίας ἑλών , τὴν μὲν πόλιν ἐπίκαιρον οὖσαν φρουρᾷ κατέσχεν · αὐτὸς δὲ πρὸς τὰ οἰκεῖα ἀπεχώρησεν ἤθη .
Lemmas: ὡς δέ οὖν ὁ πείρω οὗτος διαμαρτάνω Ἀδαρμαάνης , ἐμπίμπρημι ὁ πάλαι μέν Ἡράκλεια , ὕστερος δέ Γαγγαλικὴν ὀνομάζω , Ἀπάμεια καταλαμβάνω , πρός Σέλευκος ὁ Νικάνωρ συνοικίζω , πάλαι μέν εὐδαίμων καί πολυάνθρωπος , ὁ χρόνος δέ ὁ πολύς διαρρέω . ὅς ἐπί τις σύμβασις ὁ πόλις παραλαμβάνω , ἐπεί μηδέ ἀνθίστημι οἷος τε καθίστημι ὁ τεῖχος ὑπό γῆρας ἐπί γῆ κεῖμαι , πᾶς ἐμπίμπρημι καί πᾶς ληΐζομαι παρά ὁ σύγκειμαι , ἀπέρχομαι οἴχομαι ἐξανδραποδίζω ὁ πόλις καί ὁ προστυγχάνω χωρίον . μετά ὅς καί ὁ ἱερεύς ὁ πόλις καί ὁ ὁ ἀρχή ἐπιτροπεύω ζωγρίας ἀπάγω . ὁ πᾶς δεινός καί κατά ὁ αποπορευς ἐργάζομαι , οὐδείς ἀνείργω ὅς ὅλως ἀντιπίπτω , πλήν μικρός κομιδή στρατός πρός Ἰουστῖνος πέμπω ὑπό μάγνος τάσσω , πρώην μέν ἄργυρος τράπεζα προΐστημι κατά ὁ βασιλεύς , ὕστερος δέ καί εἷς ὁ βασιλικός οἰκίον ἐμπιστεύω πρός Ἰουστῖνος · ἕ καί προτροπάδην φεύγω , μικρός δορυάλωτος λαμβάνω . Ἀδαρμαάνης μέν οὖν οὗτος κατεργάζομαι ὁ Χοσρόης καταλαμβάνω , οὔπω ὁ πόλις ἐκπολιορκέω . ὅς προστίθημι αὐτός μέγας ῥοπή δίδωμι , ὁ τε οἰκεῖος ἀναθαρσέω ὁ τε ἀντίξοος καταπλήσσω . εὑρίσκω δέ ὁ τε πόλις ἀποτειχίζω καί χόω ἀγχοῦ ὁ τεῖχος συμφορέω πολύς καί ὁ ἑλέπολις μηχανή ἵστημι , καί μάλιστα ὁ καταπάλτης ἐκ ὑπερδέξιος ῥίπτω , ὅς λιθόβολος ὁ συνήθεια καλέω . οἷς καί ὁ πόλις κατά κράτος αἱρέω ὁ Χοσρόης κατά ὁ ὥρα ὁ χειμών , Ἰωάννης ὁ Τιμόστρατος παῖς αὐτός ἄρχω , ἥκιστος φροντίζω ἢ καί καταπροδίδωμι . λέγω γάρ ἐπί ἀμφότερος . προσεδρεύω δέ ὁ πόλις ὁ Χοσρόης πέμπτος καί πρός γε μείς , μηδείς ἀμύνω . ἅπας τοίνυν ἐξάγω , πλῆθος ἀστάθμητος , καί ὁ μέν αὐτός δείλαιος κατασφάζω , ὁ δέ πλεῖστος καί ζωγρίας αἱρέω , ὁ μέν πόλις ἐπίκαιρος εἰμί φρουρά κατέχω · αὐτός δέ πρός ὁ οἰκεῖος ἀποχωρέω ἦθος .